Na osnovu člana 19. stav (1) tačke c) i d) Zakona o turističkim zajednicama („Službene novine Tuzlanskog kantona“ broj: 11/15 i 14/16), člana 3. i 7. Statuta Turističke zajednice grada Gračanica („Službeni glasnik Grada Tuzla“ broj: 11/17. Turistički ured Turističke zajednica grada Gračanica objavljuje:

**J A V N I P O Z I V**

**za dodjelu na korištenje mobilnih kućica u periodu od ponedjeljka 05.12.2022.godine do** **31.12.2022.godine, a u svrhu podrške i pomoći sektoru poduzetništva i obrta na teritoriji Grada Gračanica, sa ciljem kreiranja i obogaćivanja turističke ponude u zimskom periodu u okviru manifestacije „Zima u Gračanici“**

**I Predmet Javnog poziva**

Ovim Javnim pozivom prikupljaju se prijave za učešće u manifestaciji „Zima u Gračanici“.

**II Subjekti koji se mogu prijaviti na Javni poziv**

Pravo podnošenja prijave za korištenje mobilnih kućica u periodu od 05.12.2022. do 31.12.2022. godine imaju:

a) fizička lica koja obavljaju samostalne djelatnosti (obrtničke, uslužne, ugostiteljske djelatnosti, proizvodne) registrovane na području grada Gračanica, kod nadležnog organa za registraciju djelatnosti u Gradskoj upravi Gračanica i koji registrovanu djelatnost obavljaju kao osnovno zanimanje (a u vezi sa pripremom i usluživanjem hrane i pića), te

b) privredna društva (d.o.o.) koja su registrovana na području grada Gračanica, za obavljanje djelatnosti ugostiteljstva i/ili priprema i usluživanje hrane i pića.

c) udruženja građana registrovana na području Grada Gračanica.

d) druga pravna i fizička lica koja nisus a područja Grada Gračanica ukoliko se ne prijavi dovoljan broj aplikanata.

**III Lokacija i radno vrijeme kućica**

Lokacija na kojoj će biti postavljene kućice je ulica Alije Izetbegovića .

Radno vrijeme kućica je od 09.00 do 23.00, uz obavezu da kućice **moraju** biti otvorene i na raspolaganju posjetiocima manifestacije „Zima u Gračanici“ svakog dana u periodu **od 10.30 do 15.00 i od 18.00 do 23.00,** osim u okolnostima više sile koja bi spriječila rad istih.

Korisnicima kućica je dozvoljen rad i u toku cijelog radnog vremena (09.00-23.00) ukoliko su u mogućnosti da organiziraju nesmetan rad istih. Radno vrijeme može biti predmetom izmjena sukladno važećim propisima i naredbama nadležnih organa.

Korisnici kućica dužni su imati po jednu aktivnost sedmično koja podrazumijeva zabavni program.

**IV Finansiranja učešća u organizaciji i realizaciji manifestacije**

Korištenja kućica u periodu navedenom u članu II Javnog poziva odabrani korisnici će dobiti na korištenje besplatno.

**V Kriteriji za odabir korisnika mobilnih kućica**

|  |  |  |  |  |
| --- | --- | --- | --- | --- |
| KRITERIJI | | | Bodovi | Max.broj bodova |
| 1 | Vrsta djelatnosti | Ugostiteljstvo | 5 | 5 |
| Udruženje sa ručnim radovima | 5 |
| Palačinkarnica | 5 |
| Slatka kućica | 5 |
| 2 | Vlasnik je žena | Da | 1 | 1 |
|  | Ne | 0 |
| **3** | Vlasnik je mlada osoba[[1]](#footnote-1) | Da | 1 | 1 |
|  | Ne | 0 |
| **4** | Vlasnik je osoba sa invaliditetom[[2]](#footnote-2) | Da | 1 | 1 |
|  | Ne | 0 |
| **5** | Broj zaposlenih u momentu apliciranja[[3]](#footnote-3) | 1-3 | 1 | 5 |
|  | 4-8 | 3 |
|  | 8… | 5 |
| **6** | Prijavitelj obavlja registrovanu djelatnost duže od godinu dana na datum objave Javnog poziva | Da | 2 | 2 |
|  | Ne | 0 |
| **7** | Izmirene obaveze na ime članskog doprinosa turističkoj zajednici od 1.jauara do 31.oktobra 2022.godini | Da | 3 | 3 |

**Napomena: Prijavitelji, ukoliko su obaveznici plaćanja članarine dužni su dostaviti dokaz o izmirenoj uplati članarine**

Sve kvalifikovane prijave će biti bodovane u skladu sa gore navedenim kriterijima i Komisija iz

člana VIII ovog Javnog poziva će na osnovu osvojenih bodova sačiniti Listu krajnjih korisnika.

Prijavitelji na Javni poziv mogu podnijeti samo jednu prijavu i mogu ostvariti pravo na dodjelu

samo jedne kućice.

**Ukoliko broj prihvatljivih prijavitelja bude manji od raspoloživog broja kućica, Turistička zajednica grada Gračanica zadržava pravo da u skladu sa konačnom rang listom, odabranim korisnicima, koji za to iskažu interes, omogući korištenje većeg broja kućica.**

**VI Ko ne može učestvovati na ovom Javnom pozivu**

Putem ovog Javnog poziva ne mogu se prijaviti fizička lica bez registrovane samostalne djelatnosti u oblasti ugostiteljstva i poduzetništva, kao ni subjekti koji imaju status: javne ustanove i javnog preduzeća.

**VII Način prijavljivanja**

Prijave za ovaj Javni poziv podnose se na prijavnom obrascu koji se može preuzeti na internet

Stranici [www.visitgracanica.ba](http://www.visitgracanica.ba) te u prostorijama Turističkog ureda Turističke zajednice grada Gračanica.

Uz popunjen prijavni obrazac, prijavitelj je dužan dostaviti sljedeću dokumentaciju:

• Dokaz o registraciji fizičkog lica koje obavlja samostalnu djelatnost ili obrt na području grada Gračanica, kod nadležnog organa za registraciju djelatnosti u Gradskoj upravi Gračanica (kopija rješenja nadležnog organa),

• Rješenje o registraciji iz Sudskog registra za d.o.o. koji se prijavljuju,

• Specifikacija za isplatu plaća za vlasnika za period juli-septembar 2022. godine –

fotokopija,

• Specifikacija za isplatu plaća zaposlenika za period juli- septembar 2022. – fotokopija

(ukoliko pored vlasnika ima i druge zaposlenike),

• Uvjerenje o izmirenim obavezama prema javnim prihodima (original ili ovjerena kopija

nadležne Porezne uprave, ne starije od 30 dana),

* Fotokopija lične karte vlasnika,

• Potpisana Izjava o prihvatanju pravila korištenja kućica (Izjava dostupna kao sastavni dio

Pravila o korištenju kućica),

• Dokumentacija kojom se potvrđuje da je vlasnik osoba sa invaliditetom (ukoliko je

navedeno u Prijavnom obrascu).

* Dokaz o plaćenoj obaveznoj članarini TZTK ukoliko je obaveznik plaćanja članarine.

**VIII Provođenje Javnog poziva**

Postupak ocjenjivanja po Javnom pozivu provodi Komisija koju imenuje Turističko vijeće, a koja ima predsjednika i 2 člana, na način da u Komisiji budu jedan (1) člana Turističke zajednice grada Gračanica i jedan (1) član Gradske uprave Gračanica i jedan (1) član BKC Gračanica.

Za svaki od kriterija pojedinačno, Komisija dodjeljuje usaglašen broj bodova, a ukupan broj po Prijavnom obrascu predstavlja zbir svih bodova dodijeljenih u Obrascu za ocjenjivanje, koji je sastavni dio Zapisnika o radu Komisije.

Po okončanju postupka ocjenjivanja, Komisija je dužna na osnovu Obrazaca za ocjenjivanje sačiniti Zapisnik i Listu krajnjih korisnika po broju osvojenih bodova najkasnije 5 radnih dana nakon zatvaranja Javnog poziva, te istu uputiti Turističkom vijeću TZ grada Gračanica na konačno usvajanje u roku od najduže 3 radna dana.

Po konačnom usvajanju Liste iz prethodnog stava, Turistički ured Turističke zajednice grada Gračanica će sa krajnjim korisnicima zaključiti Ugovore o dodjeli i načinu korištenja mobilnih kućica.

Konačna rang lista korisnika biće objavljena na internet stranici Turističke zajednice grada Gračanica [www.visitgracanica.ba](http://www.visitgracanica.ba)

**IX Trajanje Javnog poziva i podnošenje prijava**

Javni poziv ostaje otvoren do utorka 22. novembra 2022. do 16:00 sati.

Prijave na Javni poziv sa pratećom dokumentacijom dostavljaju se u zatvorenim kovertama lično u Turistički ured Gračanica ili na adresu:

**TURISTIČKA ZAJEDNICA GRADA GRAČANICA**

**Ul. Osman-kapetanova medresa broj:13.**

**75320 Gračanica, Bosna i Hercegovina**

sa naznakom:

**„Prijava na Javni poziv za učešće u manifestaciji „Zima u Gračanici“**

**Nepotpune i ne bl a g o v remene prija v e neće se uze ti u ra zma tranje.**

Sve dodatne informacije o načinu i postupku učešća u Javnom pozivu, mogu se dobiti u

Turističkoj zajednici grada Gračanica na broj telefona: 061-054-596 ili na e-mail: [tzggracanica@gmail.com](mailto:tzggracanica@gmail.com)

1. Mlada osoba u smislu ovog Javnog poziva se smatra osoba mlađa od 35 godina. [↑](#footnote-ref-1)
2. Osoba sa invaliditetom u smislu ovog Javnog poziva smatra se osoba koja ima više od 60% invaliditeta. [↑](#footnote-ref-2)
3. U slučaju da se prijavljuje d.o.o. koji pored ugostiteljstva ima i druge djelatnosti kojim se bavi. Ovdje se navodi samo broj zaposlenih koji rade u ugostiteljstvu. Ukoliko prijavatelj ima organizacione/radne jedinice izvan teritorija grada Gračanice, zaposleni u tim organizacionim jedinicima ne ulaze u ukupan broj zaposlenih u ugostiteljstvu za potrebe ovog Javnog poziva. [↑](#footnote-ref-3)